Stredná odborná škola technológií a remesiel

**Oznámenie o vyhlásení obchodnej verejnej súťaže**

**podľa ustanovení § 281 až §288 Obchodného zákonníka v znení neskorších predpisov**

na podávanie návrhov na uzavretie Nájomnej zmluvy za účelom prenechania do užívania  majetku vo vlastníctve Bratislavského samosprávneho kraja, zvereného do správy vyhlasovateľa

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

**Názov :** Stredná odborná škola technológií a remesiel

**Sídlo :** Ivanská cesta 21, 823 75 Bratislava

**IČO :** 42128790

**V zastúpení :** Ing. Peter Č o r d á š, riaditeľ

**Kontaktná osoba :** Gablovská Iveta – prevádzka ŠI

**Tel. č. :** 0948968827

vyhlasuje **obchodnú verejnú súťaž**

na výber navrhovateľa na uzavretie Nájomnej zmluvy za účelom prenechania do užívania majetku vo vlastníctve Bratislavského samosprávneho kraja, zverenému vyhlasovateľovi do správy.

**2. Špecifikácia predmetu obchodnej verejnej súťaže**

Predmetom súťaže na prenechanie do užívania formou Nájomnej zmluvy je nehnuteľný majetok : v budove súpisné číslo 4348, postavenej na pozemku parcely registra „C“ s parcelným číslom14801/2, druh stavby: Iná budova, popis stavby: učilište-kuchyňa, zapísanej v liste vlastníctva číslo 2863, vedeným Okresným úradom Bratislava, Katastrálny odbor, okres: Bratislava II, obec: BA-m. č. RUŽINOV, katastrálne územie Trnávka, konkrétne:

1.31 sklad 1,80 m2

 1.33 WC 1,05 m2

 1.34 sklad-bio odpad 2,45 m2

 1.35 chodba 4,35 m2

 1.36 časť zádveria 9,45 m2

 1.37 schodisko 10,30 m2

 2.01 chodba 17,65 m2

 2.02 schodisko 10,95 m2

 2.03 sklad 3,80 m2

 2.04 chodba 6,45 m2

 2.05 kancelária 12,30 m2

 2.06 sklad 7,00 m2

 2.07 kuchyňa 79,10 m2

 2.08 jedáleň 253,10 m2

 2.09 umyváreň 5,30 m2

 2.10 zádverie 3,80 m2

 2.11 kancelária 14,50 m2

 Celkom podlahová plocha 443,35 m2

Stručný popis : priestory sa nachádzajú na 1.NP a 2.NP budovy. Sú určené na prevádzkovanie školskej kuchyne a jedálne. Slúžia na stravovanie žiakov školy,  žiakov ubytovaných v školských internátoch, cudzích žiakov a na stravovanie zamestnancov vyhlasovateľa.

Termín obhliadky si môžu uchádzači dohodnúť telefonicky s poverenou osobou vyhlasovateľa, ktorou je p. Gablovská Iveta tel.: 0948968827 najneskôr do troch dní po nahlásení záujmu. Bližšie informácie na adrese : gablovska@sostar.sk

**3. Typ zmluvy**

Nájomná zmluva podľa zákona č. 116/1990 Zb. o nájme a podnájme nebytových priestorov v znení neskorších predpisov na dobu neurčitú.

**4. Lehota a spôsob predloženia návrhu**

Súťaž sa začína dňom jej uverejnenia na web stránke vyhlasovateľa a web stránke Bratislavského samosprávneho kraja, ako zriaďovateľa. Navrhovateľ predkladá svoj návrh v zmysle nasledovných inštrukcií :

1. **Deň, mesiac, rok a hodina, dokedy sa môžu predkladať návrhy :** do 15 dní po uverejnení súťaže na web stránke vyhlasovateľa a web stránke Bratislavského samosprávneho kraja , t. j. **do 16.02.2023 do 10.00 hod.** – rozhodujúci je dátum doručenia návrhu vyhlasovateľovi. Návrh možno doručiť poštou alebo osobne na sekretariát školy.
2. **Adresa, na ktorú sa má návrh doručiť :**

Stredná odborná škola technológií a remesiel, Ivanská cesta 21, 823 75 Bratislava

1. **Jazyk, v ktorom sa musí písomný návrh predložiť :** slovenský
2. **Forma predloženia návrhu :** všetky požadované dokumenty, ktoré budú súčasťou súťažného návrhu je nutné doručiť v papierovej forme v uzavretom obale označenom názvom a sídlom navrhovateľa a heslom :

**„Obchodná verejná súťaž - prenájom nebytového priestoru - kuchyňa - NEOTVÁRAŤ“**

1. **Predložený návrh musí okrem iného obsahovať najmä :**
* identifikačné údaje navrhovateľa ( pri FO : meno, priezvisko, rodné priezvisko, dátum narodenia, adresa trvalého bydliska, pri PO : obchodné meno, sídlo, IČO, DIČ, IČ DPH, štatutárny orgán s uvedením oprávnenosti ku konaniu, originál výpisu z Obchodného registra )
* označenie kontaktnej osoby navrhovateľa, telefonický kontakt a emailovú adresu, na ktorú mu bude oznámený výsledok obchodnej verejnej súťaže,
* navrhnutú výšku nájomného za predmet súťaže (táto nesmie byť nižšia ako 0,70 €/ 1 m2/1 mesiac),
* písomné čestné prehlásenie navrhovateľa, že súhlasí s podmienkami obchodnej verejnej súťaže uvedenými v článku č. 9 tohto oznámenia.

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté. Návrh nemožno odvolať po jeho doručení vyhlasovateľovi.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej zmluvy.

**7. Kritéria výberu najvhodnejšieho návrhu na uzatvorenie zmluvy**

Vyhlasovateľ pri vyhodnocovaní predložených ponúk bude hodnotiť jediné kritérium :

**- najvyššie nájomné za nebytový priestor za 1 m2 / mesiac**

 **(pri uzatváraní nájomnej zmluvy nájomné nezahŕňa náklady za médiá a služby)**

Každý predložený návrh hodnotia členovia komisie samostatne s vyhodnotením kritéria. Prijatý predložený návrh hodnotí každý člen komisie individuálne. Poradie uchádzačov určuje ponúknutá najvyššia cena za nájom nebytového priestoru za m2 /mesiac. V prípade rovnosti cien u viacerých uchádzačov pre danú časť predmetu zákazky sa o úspešnom uchádzačovi rozhodne žrebovaním.

**8. Lehota na oznámenie vybraného návrhu ( akceptačná lehota )**

Navrhovateľovi, ktorý predložil najvhodnejší návrh, pošle alebo osobne doručí vyhlasovateľ oznámenie o prijatí jeho návrhu do 3 pracovných dní po vyhodnotení ponúk, neúspešným navrhovateľom pošle alebo osobne doručí oznámenie o odmietnutí ich návrhov.

**9. Ďalšie podmienky vyhlasovateľa :**

a) vyhlasovateľ si vyhradzuje právo zmeniť podmienky súťaže alebo súťaž zrušiť až do oznámenia výberu víťazného návrhu podľa § 283 zákona č. 513/1991 Zb. Obchodného zákonníka,

b) vyhlasovateľ si vyhradzuje právo odmietnuť všetky predložené návrhy ( § 287 ods. 2 zákona č. 513/1991 Zb. Obchodného zákonníka ) a ukončiť obchodnú verejnú súťaž bez výberu súťažného návrhu,

c) návrh nemožno odvolať po jeho doručení vyhlasovateľovi,

d) vyhlasovateľ si vyhradzuje právo meniť všetky uvedené podmienky obchodnej verejnej súťaže,

e) vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,

f) vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže,

g) vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,

h) vyhlasovateľ si vyhradzuje právo, že v prípade, ak v termíne na predkladanie súťažných návrhov bude predložený iba jeden, ktorý splní podmienky účasti vo verejnej obchodnej súťaži, môže vyhlasovateľ takýto návrh vyhodnotiť ako víťazný,

i) vyhlasovateľ si vyhradzuje právo nevracať súťažné materiály účastníkom súťaže,

j) vyhlasovateľ neuhrádza navrhovateľovi žiadne náklady spojené s účasťou v tejto obchodnej verejnej súťaži,

k) nájomnú zmluvu je navrhovateľ povinný uzatvoriť do 30 dní od oznámenia výberu víťazného návrhu vyhlasovateľom s tým, že ak v tejto lehote nájomca nepodpíše nájomnú zmluvu, vyhlasovateľ je oprávnený osloviť druhého v poradí,

l) v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,

m) vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže,

n) vyhlasovateľ si vyhradzuje právo odmietnuť navrhovateľa v prípade ak tento je, alebo v minulosti bol dlžníkom vyhlasovateľa, resp. Bratislavského samosprávneho kraja, ako zriaďovateľa vyhlasovateľa.

o) v prípade uzatvorenia nájomnej zmluvy je nájomca povinný okrem mesačného nájomného platiť vyhlasovateľovi náklady za dodávku médií a služieb (dodávka tepla, teplej úžitkovej vody, tepla na teplú úžitkovú vodu, dodávka studenej vody, dodávka elektrickej energie, odvoz odpadu, zrážková voda, sumu zodpovedajúcu výške alikvotnej časti dane z nehnuteľnosti a pod.)

**10. Všeobecné záväzné právne predpisy dodržiavané pri verejnej obchodnej súťaži :**

- zákon č. 513/1991 Zb. Obchodný zákonník v znení neskorších predpisov,

- zákon č. 40/1994 Zb. Občiansky zákonník v znení neskorších predpisov,

- zákon č. 162/1995 Z. z. o katastri nehnuteľností a o zápise vlastníckych práv a iných práv k nehnuteľnostiam (katastrálny zákon) v znení neskorších predpisov,

- Zásady hospodárenia a nakladania s majetkom Bratislavského samosprávneho kraja.

V Bratislave, dňa 01.02.2023

 Ing. Peter Č o r d á š

 riaditeľ SOŠTaR